الابحاث الاجتماعية بتقول اننا بنقيم الناس " اجتماعيا" على اساس حاجتين وهما اذا كانوا يستحقوا ثقتنا فيهم، و مدى ثقتهم فى نفسهم. طيب يبقى ازاى تبينى ثقتك فى نفسك و تحسسيهم انك تستاهلى ثقتهم فى اول لقاء بينك و بينهم؟ الاجابة هنا هى انك تسيبيهم هما اللى يبدأوا بالكلام و تفكرى كويس قبل ما تتكلمى، والا ممكن تلقائيا ممكن يحسوا انه انتى اللى مسيطرة على اللقاء او المحادثة كلها و هنا ممكن يتقلبوا لموقف دفاعى من غير ما يحسوا. و علشان تتجنبى انه ده يحصل يبقى مرة تانية بنفكرك انه مهم تفكرى قبل ما تتكلمى ، لانه الناس بتغلط الغلطة دى كتير خصوصا لو فى ميتنج شغل مثلا لانهم بيبقوا فاكرين انه اى كلام فى الشغل بيبقى اساسه هو التفاوض و اتخاذ المواقف، التصرف الصحيح فى المواقف دى هى انك تحسسى اللى قدامك انك فاهماه و مستوعباه، فبالتالى هيقدر هو يحس بالثقة فيكى و يديكى المساحة اللى انتى محتجاها علشان تتكملى و تبينى ثقتك فى نفسك.